<div style="text-align: justify;">Vamzdynų rekonstrukcijos darbai Vytauto gatvės atkarpoje nuo Draugystės pr. iki Tilžės gatvės jau baigti ir transporto eismas yra leidžiamas. Projekto „Vandentiekio ir nuotekų tinklų rekonstravimas Šiaulių mieste“ darbus vykdantis rangovas AB „Panevėžio statybos trestas“ darbus šioje atkarpoje baigė anksčiau, gegužės 22-ąją, nors planavo dirbti iki birželio 1 d.</div>
<div style="text-align: justify;"> </div>
<div style="text-align: justify;">„Vytauto gatvėje yra daug įmonių, įstaigų ir gyvenamųjų namų, todėl ši gatvė miesto eismui yra itin svarbi, – sakė statybos darbų vadovas Andrius Jėčius. – Atsižvelgdami į tai, pasitelkėme daugiau technikos ir darbuotojų, todėl pavyko užbaigti darbus anksčiau nei planuota.“</div>
<div style="text-align: justify;"> </div>
<div style="text-align: justify;">Nuo balandžio 1 d. šioje gatvės atkarpoje buvo rekonstruota 560 m magistralinių vandentiekio ir 350 m nuotekų tinklų, taip pat įrengti 26 nauji vandentiekio ir 17 nuotekų šulinių bei pakeisti 6 vandentiekio įvadai ir 14 nuotekų išvadų. Vamzdynai rekonstruoti uždaru būdu, tranšėjos iškastos keičiant įvadus ir išvadus.</div>
<div style="text-align: justify;"> </div>
<div style="text-align: justify;">Rangovo atstovo teigimu, gatvės danga, pažeista darbų metu, yra pilnai atstatyta bei sutvarkyta aplinka. Šioje atkarpoje liko keli smulkūs darbai, kurie eismui netrukdys. Artimiausiu metu rangovas pakeistus įvadus perjungs prie naujų vandentiekio tinklų, taip pat palaistys gatves, kad nusiplautų statybinės dulkės.</div>
<div style="text-align: justify;"> </div>
<div style="text-align: justify;"><strong>Iš dalies bus ribojamas eismas kitose gatvėse<br /></strong></div>
<div style="text-align: justify;"> </div>
<div style="text-align: justify;">Nuo birželio 10 d. iki liepos 19 d. bus tęsiami vamzdynų rekonstrukcijos darbai kitoje Vytauto gatvės atkarpoje nuo Tilžės g. iki Žemaitės g. Tačiau eismas šioje gatvės dalyje bus ribojamas tik iš dalies.</div>
<div style="text-align: justify;"> </div>
<div style="text-align: justify;">Pasak Andriaus Jėčiaus, tinklai yra įrengti gatvės pakraštyje, todėl rangovas gali dirbti ir judant transportui. Šioje Vytauto gatvės atkarpoje bus rekonstruojamas 200 mm skersmens 700 m ilgio vandentiekio vamzdynas, taip pat atnaujinama 18 vandentiekio šulinių.</div>
<div style="text-align: justify;"> </div>
<div style="text-align: justify;">Gegužės 29–31 d. Birutės g.–S. Daukanto g. sankryžoje bus keičiami 3 nuotekų šuliniai, todėl taip pat iš dalies bus ribojamas transporto eismas.</div>
<div style="text-align: justify;"> </div>
<div style="text-align: justify;">Birželio 3–28 d. eismas iš dalies bus ribojamas ir Ežero gatvės atkarpoje nuo Ežero g. iki Vytauto g. Šioje dalyje bus atnaujinami 9 nuotekų šuliniai, o kiti rekonstruojami iš dalies: keičiami šulinių liukai ir perdengimai.</div>
<div style="text-align: justify;"> </div>
<div style="text-align: justify;">Atsiprašome už nepatogumus.</div>
<div style="text-align: justify;"> </div>
<div style="text-align: justify;"><em>AB „Panevėžio statybos trestas“ ir UAB „Šiaulių vandenys“ informacija</em></div>