<div class="pjustify" style="text-align: justify;">Artinasi žiemos sezonas. UAB „Šiaulių vandenys“ prašo daugiabučių namų administratorių užtikrinti vandens vartotojų geriamojo vandens naudojimo įrenginių, tarp jų ir geriamojo vandens apskaitos mazgo, priežiūros reikalavimų vykdymą <em>(vadovaujantis LR Vyriausybės 2015 m. rugsėjo 10 d. nutarimo Nr. 990 patvirtinto „Geriamojo vandens tiekimo ir nuotekų tvarkymo viešosios sutarties standartinių sąlygų aprašo“ 65.1 ir 65.9 punktais)</em>.<br /><br /></div>
<div class="pjustify" style="text-align: justify;">Prašome patikrinti ir pasirūpinti tinkamu geriamojo vandens apskaitos mazgų apšiltinimu, sutvarkyti patalpų langus bei duris, kad esant neigiamai oro temperatūrai neužšaltų vandens įvadai ir geriamojo vandens apskaitos prietaisai. Vandens apskaitos mazgo patalpų temperatūra privalo būti ne žemesnė nei + 5 ºC.<br /><br /></div>
<div class="pjustify" style="text-align: justify;">Primename, kad užšalus geriamojo vandens apskaitos mazgams, UAB „Šiaulių vandenys“ už normalų vandens tiekimą neatsako. Sugadintą vandens apskaitos prietaisą bei vandentiekio įvadą savo lėšomis atstato vandens vartotojai.</div>