<div style="text-align: justify;">Šiauliuose intensyvios liūties metu, kuri prasidėjo pirmadienio vakarą, birželio 29 d., apie 22 val. ir truko iki 7 val. ryto, Šiaulių meteorologijos stoties duomenimis, iškrito apie 63 mm kritulių. Lietuvos hidrometeorologijos tarnybos teigimu, tai stichinis meteorologinis reiškinys. Momentinis iškritusių kritulių kiekis yra didesnis už vidutinį mėnesio kritulių kiekį.</div>
<div style="text-align: justify;"> </div>
<div style="text-align: justify;">Dėl stiprios liūties didelis vandens kiekis pateko į buitinių nuotekų tinklus ir dėl to vamzdyne bei šulinėliuose pakilo nuotekų lygis ir buvo apsemtos privačių namų valdos. Šių valdų savininkai, dėl to patyrę nuostolių, gali kreiptis į UAB „Šiaulių vandenys“ su prašymu atlyginti žalą. Bendrovė informuoja, kad savo veiklą yra apsidraudusi bendrosios civilinės atsakomybės draudimu AB „Lietuvos draudimas“ ir kreipsis į šią draudimo bendrovę dėl įvykio administravimo bei žalos dydžio nustatymo.</div>
<div style="text-align: justify;"> </div>
<div style="text-align: justify;">Tuo pačiu informuojame, kad kiekvienas atvejis bus vertinamas individualiai. Nustačius, kad paviršinės nuotekos buvo nelegaliai pajungtos į buitinių nuotekų tinklus ar tai, kad nebuvo įrengtas atbulinis vožtuvas, bei nustačius kitus neteisėtus veiksmus ar teisės aktuose nustatytų reikalavimų, susijusius su nuotekų išleidimu ir/ar nuotekų sistemos įrengimu, pažeidimus, nuostoliai nebus atlyginami.</div>
<div style="text-align: justify;"> </div>
<div style="text-align: justify;">Pretenzijas dėl nuostolių atlyginimo prašome pateikti raštu, pristatant jas į UAB „Šiaulių vandenys“ raštinę (Vytauto g. 103, Šiauliai, 201 kab.) arba siųsti el. paštu office@siauliuvandenys.lt.</div>